### Beslutning

Godkendt.

### Sagsfremstilling

## Resume og sagens baggrund

Administrationen ønsker at orientere omkring status for hvornår boligejere med olie- eller gasfyr får besked om de kan få tilbudt fjernvarme.

## Indstillinger

Plan-, Byg- og Miljøchefen indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

Administrationen orienterede den 2. juni om varmeplanlægningen for de ejendomme der i dag forsynes med olie eller naturgas som ligger udenfor områder der i dag er udlagt til fjernvarme.

I Kalundborg Kommune er det ca. 800 husstande der forsynes af naturgas.

Ejendomme der i dag forsynes med gas skal inden årsskiftet have besked om de kan forvente at få tilbudt fjernvarme.

Administrationen har haft rådgiveren Finn Nissen, til at lave en screening af alle ejendomme i Kalundborg Kommune, for at få kortlagt de ejendomme hvor der er en samfundsøkonomisk, og forbrugerøkonomisk gevinst ved at etablere kollektiv varmeforsyning som fx fjernvarme.

Screeningen viser, at det er de nuværende "gas byer" Gørlev, [adresse] og [adresse], hvor der kan være samfunds- og forbrugerøkonomisk rationale i at lave kollektive varme løsninger.

Den indledende screening viser, at Gørlev har et rimeligt potentiale til en fjernvarmeløsning. Derimod er Kirke Helsinge, Sæby og [adresse] umiddelbart mindre samfundsøkonomisk attraktive for traditionelle fjernevarmeløsninger.
Administrationen skal hertil bemærke, at der kan være andre teknologier som kan have et forbrugerøkonomisk rationale i de mindre byer som fx Kirke Helsinge, Sæby og [adresse].

Administrationen er i dialog med Kalundborg Forsyning, for at få deres input til om de vil kunne forsyne byerne med fjernvarme.

Administrationen forventer, i tæt dialog med Kalundborg Forsyning, at fremstille forslag til politisk behandling i november om hvilke områder som kan forvente at få tilbudt fjernvarme.

Efter politisk politisk beslutning i TMU, Økonomiudvalget og Kommunalbestyrelsen i november sendes der breve ud til boligejere med olie- eller gasfyr.

De ca. 3.800 bygninger der i følge Bygnings- og Bolig Registret (BBR) forsynes med olie til opvarmning skal også have et brev med oplysninger om de muligheder de har med fx Energistyrelsen pulje til støtte til individuelle varmepumper.

## Økonomiske konsekvenser

Ingen.